ml en en en ml ml ml ml ml ml en pt ml ml en ml ml ml ml ml ml ml ml ml ml ml ml en ml ml en ml ml en ml ml ml ml ml ml ml ml en en pl en en en en fr en fr en en sv fr de de fr fr fr sv en fr en ja fr de fr es nb fr de en en sv de de fr en fr en fa en en en en ml en ml ml ml ml ml ml ie ml es en en ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml fr en ml en ml en en en en ml en en en ml
24 | ഫെബ്രുവരി | 2011 | Seekebi's Blog
Daily Archives: ഫെബ്രുവരി 24, 2011
ബേത്ലെഹേമിലെ (പെൻസിൽവേനിയ) Lehigh University -യിൽ ബയോകെമിസ്ട്രി പ്രൊഫെസ്സറായ Michael Behe ഇന്റെലിജെന്റ്‌ ഡിസൈൻ (ID) എന്ന ആശയത്തെ സപ്പോർട്ട്‌ ചെയ്യുന്നതിനായി മുന്നോട്ടുവച്ച ഒരു കൊൺസെപ്റ്റ്‌ ആണു് irreducible complexity (IC). 1952-ൽ ജനിച്ച മൈക്കൽ ബീഹീ അവന്റെ അക്കഡെമിക്‌ ജീവിതത്തിന്റെ ആദ്യഘട്ടങ്ങളിൽ എവൊല്യൂഷൻ തിയറിയെ പൂർണ്ണമായും അംഗീകരിച്ചിരുന്നു. പക്ഷേ, ‘Evolution: A Theory In Crisis’ എന്ന Michael Dentons-ന്റെ പുസ്തകം വായിച്ചതുമുതൽ ബീഹി എവൊല്യൂഷനെ സംശയത്തോടെ വീക്ഷിക്കാൻ തുടങ്ങി. ബയോകെമിക്കൽ തലങ്ങളിൽ ലഘൂകരിക്കപ്പെടാനാവാത്തവിധം സങ്കീർണ്ണമായ ഘടനകളുടെ (irreducibly complex systems) സൂചനകൾ ഉണ്ടെന്നും, അതു് നാച്യുറൽ സെലക്ഷന്റെ അടിസ്ഥാനത്തിലുള്ള എവൊല്യൂഷനിലൂടെ സംഭവിച്ചതാവാൻ കഴിയുകയില്ലെന്നും, അതിനാൽ അതു് ബുദ്ധിമാനായ ഒരു ഡിസൈനറാൽ രൂപപ്പെടുത്തിയതാണെന്നതു് മാത്രമാണു് ന്യായീകരിക്കാൻ കഴിയുന്നതെന്നുമാണു് മൈക്കൽ ബീഹീയുടെ നിലപാടു്.
(ചിത്രവും ബീഹീയുടെ വിവരങ്ങളും വിക്കിയിൽ നിന്നും)
‘Darwin’s Black Box: The Biochemical Challenge to Evolution’ എന്ന തന്റെ പുസ്തകത്തിൽ ഇറെഡ്യൂസിബിൾ കോമ്പ്ലെക്സിറ്റിക്കു് ബീഹി നൽകുന്ന ഡെഫിനിഷൻ ഇതാണു്:  A single system which is composed of several interacting parts that contribute to the basic function, and where the removal of any one of the parts causes the system to effectively cease functioning.ബീഹിയുടെ അഭിപ്രായത്തിൽ, ലഘൂകരിക്കപ്പെടാനാവാത്ത സങ്കീർണ്ണ വ്യവസ്ഥകൾ നേരിട്ടും അനുക്രമമായും ഉള്ള എവൊല്യൂഷനിലൂടെ രൂപമെടുക്കാനാവില്ല. ബീഹിയുടെ വാദമുഖങ്ങൾ: “അത്തരം എവൊല്യൂഷൻ സംഭവിക്കുന്നതു് ഭാഗങ്ങൾ പടിപടിയായി കൂട്ടിച്ചേർക്കുന്നതുവഴിയാണു്; നിർവചനപ്രകാരം, ഒരു ഭാഗം ഇല്ലാത്ത ഒരു സിസ്റ്റം പ്രവർത്തനരഹിതമായിരിക്കും; അതിനാൽ, നേരിട്ടും അനുക്രമമായുമുള്ള എവൊല്യൂഷനിലൂടെ പൂർവ്വഗാമികളിൽ നിന്നും രൂപമെടുക്കുന്ന ലഘൂകരിക്കപ്പെടാനാവാത്ത എല്ലാവിധ സങ്കീർണ്ണ വ്യവസ്ഥകളും പ്രവർത്തനരഹിതമായിരിക്കും”. ഭാഗങ്ങൾ കൂട്ടിച്ചേർക്കാൻ മാത്രമല്ല, അവയെ ഒഴിവാക്കാനും, അവയിൽ മാറ്റങ്ങൾ വരുത്താനും എവൊല്യൂഷനു് കഴിയുമെന്ന കാര്യം ബീഹി മറക്കുന്നു. ഭാഗങ്ങളുടെ കൂട്ടിച്ചേർക്കലിനെ തിരിച്ചാക്കുക മാത്രം ചെയ്യുന്നതാണു് ബീഹിയുടെ ആശയമെന്നതിനാൽ, ഒരു വ്യവസ്ഥയുടെ പരിണാമത്തെ സംബന്ധിച്ചു് വ്യക്തമായി എന്തെങ്കിലും പറയാനുള്ള വകുപ്പൊന്നും അതിലില്ല. ഇന്റെലിജെന്റ്‌ ഡിസൈൻസമൂഹത്തിനു് വെളിയിലുള്ള ശാസ്ത്രജ്ഞർ അശാസ്ത്രീയമായ ഈ ആശയത്തെ അപ്പാടെ തള്ളിക്കളയുന്നവരാണു്. എങ്കിലും, മറ്റു് പരിണാമസിദ്ധാന്ത വിരോധികളിൽ നിന്നും വ്യത്യസ്തമായി, മനുഷ്യരടക്കമുള്ള ജീവികളുടെ എവൊല്യൂഷന്റെ അടിസ്ഥാനത്തിലെ പൊതുവായ പൂർവ്വികത്വവും, ഭൂമിയുടേയും പ്രപഞ്ചത്തിന്റെയും ശാസ്ത്രം പ്രതിനിധീകരിക്കുന്നതായ പ്രായവും മൈക്കൽ ബീഹി അംഗീകരിക്കുന്നുമുണ്ടു്.
ഏതെങ്കിലും ഒരു വിശുദ്ധന്റേതെന്ന ധാരണയിൽ പുഴുതിന്ന ഒരു പല്ലോ, ഒടിഞ്ഞ ഒരുകഷണം എല്ലോ കുറേ വർഷങ്ങൾ ഒരിടത്തു് ആരാധിക്കപ്പെട്ടാൽ, പിന്നെ അതു് ഒരു കാളയുടേതോ കഴുതയുടേതോ ആയിരുന്നെന്നു് അതവിടെ കൊണ്ടുചെന്നു് പ്രതിഷ്ഠിച്ചവൻ തന്നെ സാക്ഷ്യപ്പെടുത്താൻ ശ്രമിച്ചാൽ, അവനെ വിശ്വാസിസമൂഹം ദൈവദോഷം എന്ന കുറ്റം ചുമത്തി എപ്പോൾ തല്ലിക്കൊന്നു എന്നു് ചോദിച്ചാൽ മതി. നിരുപാധികമായ ഏതൊരു വിശ്വാസത്തിന്റേയും ഒഴിവാക്കാനാവാത്ത ഒരു സൈഡ്‌ എഫെക്റ്റ്‌ ആണു് മറുപക്ഷത്തിനുനേരെ വളരെ പെട്ടെന്നു് സംഭവിക്കാവുന്ന കൊലപാതകങ്ങൾ. ദൈവം പോലും ഈ കാര്യത്തിൽ ഒരു അപവാദമല്ല. ബൈബിൾ പ്രകാരം, ലോകത്തിൽ ആദ്യം നടന്ന കൊലപാതകത്തിനുതന്നെ ദൈവമാണു് ഉത്തരവാദി. ജ്യേഷ്ഠനായ കയീൻ അർപ്പിച്ച ധാന്യവിളകളുടെ ബലിയേക്കാൾ അനുജൻ ഹാബേൽ അർപ്പിച്ച ആട്ടിൻകുട്ടിയിൽ ദൈവം കൂടുതൽ സംതൃപ്തനായതിൽ അസൂയ മൂത്താണു് കായീൻ ഹാബേലിനെ അടിച്ചുകൊന്നതു്. ‘ഇന്റെലിജെന്റ്‌ ഡിസൈനർ’ എന്ന ഔദ്യോഗികപദവിയിൽ സ്വർഗ്ഗത്തിൽ വാണരുളുന്ന ദൈവത്തിനു് വേണ്ടതു് ചുമ്മാ കഞ്ഞിയും പയറുമല്ല, നല്ല പൊരിച്ച ആട്ടിറച്ചിയാണു് എന്നതു് ഈ കഥയുടെ ഗുണപാഠം. “കല്ലും നെല്ലുമെല്ലാമവിലെന്നുവച്ചിട്ടൊരുപിടി നല്ലപോലെ വാരി വേഗം വയറ്റിലാക്കാൻ” യഹോവ ശ്രീകൃഷ്ണനോ, കയീൻ കുചേലനോ, ഇവർ രണ്ടുപേരും സസ്യഭുക്കുകളോ അല്ല. ‘മേദസ്സുള്ള’ മാംസം നൽകി ദൈവത്തെ തൃപ്തിപ്പെടുത്തിയിട്ടും പാവം ഹാബേലിനു് കിട്ടിയതു് മരണം! അതങ്ങനെയാണു്. ഈ ലോകത്തിൽ എന്നും തിന്മയേ ജയിച്ചിട്ടുള്ളു. എക്കാലവും ലോകത്തിൽ ന്യൂനപക്ഷമായിരുന്ന തിന്മയുടെ വിജയം അധികപങ്കും നല്ലവരായ ഭൂരിപക്ഷത്തിനെക്കൊണ്ടു് നിശ്ശബ്ദമായും സന്തോഷത്തോടെയും അംഗീകരിപ്പിക്കുക എന്നതാണു് ദൈവകൽപനകളുടെ ലക്ഷ്യം തന്നെ.
ഭാരം ചുമക്കുന്ന വിശ്വാസിക്കഴുതകളുടെ മുന്നിൽ പ്രലോഭിപ്പിക്കാനായി തൂക്കുന്ന ക്യാരറ്റാണു് സ്വർഗ്ഗരാജ്യം. ക്യാരറ്റ്‌ കെട്ടിത്തൂക്കുന്ന നീണ്ട കോലും തന്റെ മുതുകത്തുതന്നെയാണു് ഫിറ്റുചെയ്തിരിക്കുന്നതെന്നറിയാതെ ക്യാരറ്റ്‌, ക്യാരറ്റ്‌, ക്യാരറ്റ്‌… എന്നു് ജപിച്ചുകൊണ്ടു് ആവേശഭരിതരായി ഭാരം ചുമന്നു് മുന്നോട്ടു് നീങ്ങുന്ന കഴുതകൾ. പിടക്കോഴികൾ കുഞ്ഞുങ്ങൾക്കു് നൽകുന്ന മുലയൂട്ടു് വാഗ്ദാനം മാത്രമാണു് മതങ്ങൾ വാഗ്ദാനം ചെയ്യുന്ന മരണാനന്തരസ്വർഗ്ഗമെന്നു് മനസ്സിലാക്കാൻ സഹസ്രാബ്ദങ്ങളിലെ ചരിത്രാനുഭവങ്ങൾ തെളിവായി ഉണ്ടായിട്ടുപോലും അതു് കണ്ണുതുറന്നു് കാണാൻ ത്രാണിയില്ലാത്ത വിശ്വാസിസമൂഹം. ക്രൈസ്തവസഭ യൂറോപ്പിൽ കൊടികുത്തിവാണിരുന്ന മദ്ധ്യകാലങ്ങളിൽ ദൈവത്തിന്റെ പാദാരവിന്ദങ്ങളെ മുത്തം വയ്ക്കാനെന്നോണം പണിതുയർത്തപ്പെട്ട ദേവാലയങ്ങളില്‍ നല്ലൊരുപങ്ക് ഇന്നു് ആരാധനയിൽ പങ്കെടുക്കാൻ മനുഷ്യരോ, ദ്രവിച്ചുപോകാതെ മെയിന്റെനൻസ്‌ നടത്താൻ പണമോ ഇല്ലാതെ ഒന്നുകിൽ ഇടിഞ്ഞുപൊളിഞ്ഞു് വീഴുന്നു, അല്ലെങ്കിൽ ഹോട്ടലുകളും ഡിസ്കൊതേക്കുകളും നടത്താനായി കിട്ടുന്ന വിലയ്ക്കു് ആർക്കെങ്കിലുമൊക്കെ വിൽക്കപ്പെടുന്നു! സാമൂഹികമായി ഇന്നും യൂറോപ്യൻ മദ്ധ്യകാലത്തോ, അതിനും പുറകിലോ കഴിയുന്ന കേരളം പോലുള്ള സ്ഥലങ്ങളിൽ കോടികൾ മുടക്കിയുള്ള പള്ളിപണികൾ തുടങ്ങിയിട്ടേയുള്ളു. മനുഷ്യർക്കു് വിദ്യാഭ്യാസം നൽകി സമൂഹത്തെ സാംസ്കാരികമായി നവീകരിക്കേണ്ടതിന്റെ ആവശ്യകത ആദ്യം മനസ്സിലാക്കേണ്ടതു് ജനങ്ങളെ നയിക്കുന്നവരാണു്. പക്ഷേ, മുന്നിൽ നടക്കുന്നതു് ‘ഐസ്ക്രീം’ ഉറുഞ്ചുന്ന കിഴങ്ങന്മാരാവുമ്പോൾ, പിന്നിൽ നടക്കുന്നവർ കൈവെട്ടുകാരായ കപ്പക്കിഴങ്ങുകൾ ആയില്ലെങ്കിലല്ലേ അത്ഭുതമുള്ളു? പ്രാർത്ഥനയുടെ തീവ്രത പോരാത്തതാണു് കേരളം ബൗദ്ധികമായും സാംസ്കാരികമായും ചെളിക്കുഴിയിൽ നിന്നും ചെളിക്കുഴിയിലേക്കു് കൂപ്പുകുത്തുന്നതിന്റെ കാരണം. അതുകൊണ്ടു് കൂടുതൽ പ്രാർത്ഥിക്കുക, കൂടുതൽ നേർച്ചയിടുക, കൂടുതൽ ധ്യാനിക്കുക, കൂടുതൽ കിഴങ്ങുകളാവുക – അതാണു് വിജയത്തിലേക്കുള്ള വഴി.
സൃഷ്ടിവാദികൾ വീണ്ടും വീണ്ടും ആവർത്തിക്കുന്ന ഒരു ചോദ്യമാണു് ഈ പ്രപഞ്ചത്തിലെ സങ്കീർണ്ണതകൾ ആകസ്മികമായി സംഭവിച്ചതാവാൻ കഴിയുമോ എന്നതു്. തീർച്ചയായും ആകസ്മികമായി സംഭവിക്കുന്നവയല്ല അവ. ഒരു സങ്കീർണ്ണതയുടെ സ്റ്റാറ്റിസ്റ്റിക്കലായ അസാദ്ധ്യത എത്ര കൂടുതലാണോ, അത്രയും കുറഞ്ഞതായിരിക്കും അതു് സംഭവിച്ചതിനു് പിന്നിൽ പ്രവർത്തിച്ചതു് ഒരു ആകസ്മികത (chance) ആവാനുള്ള സാദ്ധ്യതയും. അതുപോലെതന്നെ അസംഭവ്യമാണു് ഒരു ഗ്രെയ്റ്റ്‌ ഡിസൈനർ ആണു് ആ സങ്കീർണ്ണതകളെ എല്ലാം മെനഞ്ഞെടുത്തതു് എന്ന വിശ്വാസവും. എണ്ണമറ്റ സങ്കീർണ്ണതകളെ ഒറ്റയടിക്കു് സംഭവിപ്പിക്കാൻ കഴിയുന്ന ഒരു ‘ഡിസൈനർ’ ആ സങ്കീർണ്ണതകളേക്കാളെല്ലാം എത്രയോ മടങ്ങു് സങ്കീർണ്ണമായിരിക്കണം. ആ ഡിസൈനറുടെ സങ്കീർണ്ണത കൂടുന്തോറും, അവൻ എവിടെനിന്നു് വന്നു എന്ന ചോദ്യത്തിന്റെ പ്രസക്തിയും കൂടുകയാണു് ചെയ്യുന്നതു്, കുറയുകയല്ല. ആ ചോദ്യത്തിനു് മറുപടി നൽകാനുള്ള ബാദ്ധ്യത അതുപോലൊരുവനെ പ്രപഞ്ചസൃഷ്ടിയുടെ പിന്നിൽ പ്രതിഷ്ഠിക്കുന്നവരുടേതു് മാത്രമാണു്. ഡിസൈനർ ശൂന്യതയിലായിരുന്നു, അതുകൊണ്ടു് അവനെ ജനിപ്പിക്കാനോ, അവനു് ‘സ്വയം ജനിക്കാനോ’ ഒരു കാരണത്തിന്റെ ആവശ്യമില്ല എന്നും മറ്റുമുള്ള പ്രഖ്യാപനങ്ങൾ മതങ്ങളുടെ അകത്തളങ്ങളിൽ തടവിലാക്കപ്പെട്ടവർ മറുചോദ്യമില്ലാതെ ഐകകണ്ഠ്യേന ഏറ്റുചൊല്ലുമെന്നതും ഇന്നൊരു തർക്കവിഷയം ആവേണ്ട കാര്യമാണെന്നു് തോന്നുന്നില്ല. അതുപോലുള്ള സനാതനസത്യങ്ങളിൽ വിശ്വസിക്കുകയും, ഏതു് വിഡ്ഢിത്തവും ഉച്ചഭാഷിണിയിലൂടെ രാവും പകലുമില്ലാതെ വിളിച്ചുപറഞ്ഞു് മനുഷ്യരുടെ സ്വൈര്യജീവിതം തടസ്സപ്പെടുത്തുകയും, ഉറക്കം കെടുത്തുകയും ചെയ്യുന്നവരുടെ കൂട്ടമാണു് മതമെന്ന കൂടുകൾക്കുള്ളിൽ കഴിയുന്ന സ്വർഗ്ഗയാത്രികരായ അന്യഗ്രഹജീവികൾ എന്നതും പൊതുവേ അംഗീകരിക്കപ്പെട്ടുകഴിഞ്ഞ കാര്യമാണു്. ഗത്യന്തരമൊന്നുമില്ലാത്തതിനാൽ സ്വർഗ്ഗത്തിലേക്കുള്ള യാത്രാമദ്ധ്യേ തത്കാലം ഭൂമിയിൽ കഷ്ടപ്പെട്ടും ബുദ്ധിയും ശ്വാസവും മുട്ടിയും ജീവിക്കുന്നുണ്ടെങ്കിലും, ഇഹലോകജീവിതം എന്നതു് മഹാ പോക്രിത്തരമാണെന്ന കാര്യത്തിൽ കടുകിടപോലും സംശയമില്ലാത്ത കുറേ aliens. മുൻപു് പ്രകാശവേഗതയിൽ കോസ്മോസിൽ സഞ്ചരിച്ചുകൊണ്ടിരുന്നവരായിരുന്നു ഈ മതാഭ്യാസികൾ. ഇവരുടെ ജനനം ഒരു മഹാപാപത്തിന്റെ ഫലമാണെന്ന ദൈവവിധിമൂലം (ഇവരുടെ ഓരോരോ ഗോഷ്ടികൾ കണ്ടാൽ ആ വിധി ശരിയാണെന്നു് തോന്നുകയും ചെയ്യും) UFO കൈമോശം വന്നുപോയ ശൂന്യാകാശസഞ്ചാരികളാണു് കക്ഷികൾ! സാധാരണ മനുഷ്യരെപ്പോലെ പ്രപഞ്ചത്തിലെ കാര്യങ്ങൾ മനസ്സിലാക്കാനോ, ഇന്ദ്രിയാതീതനെന്നു് അവർതന്നെ വിശേഷിപ്പിക്കുന്ന ദൈവവുമായി നേരിട്ടു് ബന്ധപ്പെടാനോ ഒന്നും ഇത്തിരിപ്പോലും ഇന്ദ്രിയത്തിന്റെ സഹായം ഇവർക്കാവശ്യമില്ല. അതുകൊണ്ടാണു് ഭൂമിയിലെ ശാസ്ത്രങ്ങളോടു് ഇവർ തീവ്രമായ ഒരുതരം പുച്ഛം പ്രകടിപ്പിക്കുന്നതു്. ഉദാഹരണത്തിനു്, ഒരു കാരണവുമില്ലാതെ ഉണ്ടായിവന്ന ഒരു ഗ്രെയ്റ്റ്‌ ഡിസൈനർ എന്തു് കാരണത്തിനു് ഇക്കണ്ട പ്രപഞ്ചമെല്ലാം ഉണ്ടാക്കി എന്നു് നമ്മൾ അവരോടു് ചോദിച്ചാൽ മനുഷ്യരെല്ലാം ആ ഡിസൈനറെ താണുവണങ്ങി തൊഴുതു് കുമ്പിടുന്നതിനാണു് എന്ന മറുപടി അണ്ണാൻ അണ്ടിപ്പരിപ്പു് കൊറിക്കുന്ന സ്പീഡിൽ അവർ നമ്മോടു് പറയും. അപ്പോൾ “അമ്പമ്പട ഡിസൈനറേ, നീ ആളു് കൊള്ളാമല്ലോ!” എന്നു് പറയേണ്ട ഒറ്റ ചുമതലയേ നമുക്കുള്ളു. മനുഷ്യനെ തന്റെ മുന്നിൽ മുട്ടുകുത്തിക്കാനായി ലക്ഷക്കണക്കിനു് പ്രകാശവർഷങ്ങൾ അകലെ ഗ്യാലക്സികളേയും നക്ഷത്രങ്ങളേയും ഡിസൈൻ ചെയ്ത മഹാ ബുദ്ധിമാനായ ഡിസൈനർ! സൃഷ്ടിച്ച ദിവസംതന്നെ ആദാം പ്രകാശവേഗതയിൽ സഞ്ചരിക്കുന്ന ഒരു UFO-യിൽ കയറി “ഇന്നാ, തിന്നോ” എന്നു് പഴവും കാണിച്ചു് നിൽക്കുന്ന ഹവ്വായിൽ നിന്നും രക്ഷപെടാനായി സ്ഥലംവിട്ടു എന്നു് കരുതിയാൽത്തന്നെ, കഴിഞ്ഞ ആറായിരം വർഷം കൊണ്ടു് അവൻ പ്രപഞ്ചത്തിന്റെ ‘പൂമുഖം’ പോലും പിന്നിട്ടിട്ടുണ്ടാവില്ല. (അൽപമെങ്കിലും ഭാരമുള്ള ഒരു വസ്തുവിനും പ്രകാശത്തിന്റെ വേഗതയിൽ സഞ്ചരിക്കാനാവില്ല എന്ന വസ്തുത ആദാമിനോടുള്ള സ്നേഹം മൂലം തത്കാലം നമുക്കു് മറക്കാം.) ഇതിൽ നിന്നെല്ലാം നമ്മൾ എന്തു് മനസ്സിലാക്കണം? “എല്ലാ കാര്യങ്ങളിലും കൊൺക്രീറ്റ്‌ ആയ ഒരു പ്ലാൻ ഉള്ള ഒരു ഉഗ്രൻ ഡിസൈനറാണു് ദൈവം”.
പ്രപഞ്ചത്തിലെ കോമ്പ്ലെക്സിറ്റിയുടെ കാരണം ചാൻസ്‌ ആണു് എന്നു് പറയുന്ന അത്രതന്നെ അസംബന്ധമാണു് അതിനു് പിന്നിൽ ഒരു ഇന്റെലിജെന്റ്‌ ഡിസൈനർ ആണെന്നു് പറയുന്നതും. ഒന്നുകിൽ അതു്, അല്ലെങ്കിൽ ഇതു്, ഇതുമാത്രം എന്ന രീതിയിൽ, കോമ്പ്ലെക്സിറ്റിയുടെ പിന്നിൽ ചാൻസ്‌ അല്ലെങ്കിൽ പിന്നെ ആകെയുള്ള ഒരേയൊരു ഓപ്ഷൻ ദൈവം എന്ന ഇന്റെലിജെന്റ്‌ ഡിസൈനർ മാത്രമാണെന്ന നിലപാടാണു് സൃഷ്ടിവാദികളുടെ പ്രധാനപ്രശ്നം. ഇതു് രണ്ടുമല്ലാതെ, നാച്യുറൽ സെലക്ഷൻ എന്ന മറ്റൊരു എലിഗന്റ്‌ സൊല്യൂഷൻ ഈ പ്രശ്നത്തിനുണ്ടെന്നു് ഒന്നുകിൽ അവർക്കറിയില്ല, അല്ലെങ്കിൽ, നാച്യുറൽ സെലക്ഷൻ എന്നാൽ എന്തു് എന്നറിയാത്തതിന്റെ പേരിൽ അങ്ങനെയൊന്നേ ഇല്ല എന്ന ഭാവത്തിൽ അതിനേസംബന്ധിച്ചു് അവർ നിശ്ശബ്ദത പാലിക്കുന്നു. പ്രത്യേകതരം പൂക്കളുടേയും, ചെടികളുടേയും ജീവികളുടേയുമെല്ലാം വർണ്ണഭംഗിയുള്ള ചിത്രങ്ങൾ നിരത്തി അവയെല്ലാം തികച്ചും ആകസ്മികമായി ഉണ്ടായവയാണെന്നു് എങ്ങനെ പറയാൻ കഴിയുമെന്നും, അവയെല്ലാം ഒരു ഇന്റെലിജെന്റ്‌ ഡിസൈനറുടെ തെളിവല്ലേ എന്നുമാണു് പല സൃഷ്ടിവാദസൈറ്റുകളിലും ആവർത്തിച്ചു് ചോദിക്കപ്പെടുന്ന ചോദ്യം. ചില പ്രകൃതിപ്രതിഭാസങ്ങൾ സ്റ്റാറ്റിസ്റ്റിക്കലി അസംഭവ്യവും, വർണ്ണിക്കാനാവാത്തവിധം അത്ഭുതപ്പെടുത്തുന്നവയും, ഇഴപിരിക്കാനാവാത്തവിധം സങ്കീർണ്ണവും ആയതിനാൽ, അവ ആകസ്മികമായി ഉണ്ടായവയല്ല, അവയെല്ലാം ഒരു ഡിസൈനർ രൂപം നൽകിയവയാണു് എന്നതു് യുക്തിഹീനമായ ഒരു വാദമാണു്. സങ്കീർണ്ണത എന്നതു് അസംഭവ്യമായ ഒന്നായി തോന്നുന്നതു് അതു് ഒറ്റയടിക്കു് സംഭവിച്ചതാണെന്ന ധാരണ മൂലമാണു്. അതുകൊണ്ടാണു് അതുപോലൊരു മഹാത്ഭുതത്തിനു് പിന്നിൽ ദൈവത്തിന്റെ ‘കരങ്ങൾ’ മാത്രമാണെന്ന എളുപ്പമുള്ള മറുപടിയിൽ സഷ്ടിവാദികൾ എത്തിച്ചേരുന്നതു്. കൂടുതൽ അന്വേഷണത്തിന്റെ ആവശ്യം വരുന്നില്ല എന്നതിനാലാണു്, ദൈവം എന്ന ഒറ്റമൂലി മനുഷ്യൻ ചിന്തിക്കാൻ തുടങ്ങിയ കാലം മുതൽ ആശ്വാസപ്രദമായ ഒരു സർവ്വരോഗസംഹാരി ആയിരുന്നതും. അസ്തിത്വസംബന്ധമായ ചോദ്യങ്ങൾക്കു് ആത്യന്തികമെന്നു് അവകാശപ്പെടുന്ന ആദ്ധ്യാത്മികതയുടെ ഒറ്റമൂലിമറുപടികൾ അനായാസവും, അതുകൊണ്ടുതന്നെ അജ്ഞാനിക്കുപോലും എളുപ്പം ആശ്വാസദായകവും ആവാമെന്നതിനാലാണു് തിന്നുന്തോറും വിശപ്പു് കൂടുക മാത്രം ചെയ്യുന്ന നേർച്ചപ്പെട്ടികൾക്കു് ആഹാരക്ഷാമം അനുഭവിക്കേണ്ടിവരാത്തതു്. മതങ്ങൾ ഊതിവീർപ്പിച്ചു് വീർപ്പിച്ചു് പ്രപഞ്ചത്തിനും വെളിയിലേക്കു് എത്തിക്കപ്പെട്ട ദൈവം എന്ന ബലൂൺ മനുഷ്യന്റെ ചിന്താശേഷി വളരുന്നതിനനുസരിച്ചു് രൂപമെടുക്കുന്ന ചോദ്യങ്ങൾക്കു് മറുപടി നൽകാനാവാതെ “വീണിതല്ലോ കിടക്കുന്നൂ ധരണിയിൽ, ശോണിതം പോലുമണിയാതെ” എന്നരീതിയിൽ കാറ്റുപോയി ചുക്കിച്ചുളിഞ്ഞു് കിടക്കുന്നു. ഇനി എത്ര ഊതിയിട്ടും വലിയ കാര്യമില്ല എന്നു് സാവകാശമെങ്കിലും തോന്നിത്തുടങ്ങിയതുകൊണ്ടു് ദൈവത്തിന്റെ കാവൽനായ്ക്കൾ ഇപ്പോൾ ശാസ്ത്രത്തിന്റെ പുറകെ തെറി പറഞ്ഞുകൊണ്ടു് നടക്കുകയാണു്. ഈ ശാസ്ത്രജ്ഞന്മാർ പറയുന്നതൊന്നും അത്ര ശരിയായ കാര്യങ്ങളല്ലത്രെ! മലയാളത്തിൽ പറഞ്ഞാൽ, “അവർ പറയുന്നതൊന്നും ഞങ്ങൾക്കു് പിടികിട്ടുന്നില്ല, അതുകൊണ്ടു് അതെല്ലാം തെറ്റാണു്”. പിന്നെ എന്താണു് ശരി? “ആബ്ര കഡാബ്ര, എല്ലാം ഉണ്ടാവട്ടെ!” അപ്പോൾ എല്ലാം ഉണ്ടായി. പാമ്പു് വന്നതും, പഴം പറിച്ചതും, തൊലി പൊളിച്ചതും, തിന്നതുമെല്ലാം വിശദാംശങ്ങൾ.
നാച്യുറൽ സെലക്ഷൻ എന്നതു് സഞ്ചയിക്കുന്ന ഒരു പ്രക്രിയയാണു് (cumulative process). അസംഭവ്യം എന്നു് തോന്നുന്ന ഒരു വലിയ വ്യവസ്ഥയിൽ നാച്യുറൽ സെലക്ഷൻ എത്തിച്ചേരുന്നതു് ചെറിയ ചെറിയ ഘടകങ്ങളെ കീഴടക്കുന്നതിലൂടെയാണു്. ഡോക്കിൻസ്‌ അതിനെ ‘Climbing Mount Improbable’-നോടാണു് താരതമ്യം ചെയ്യുന്നതു്. ഒരുവശം കയറാനാവാത്തവിധം കുത്തനെയും, മറുവശം പടിപടിയായി പർവ്വതശൃംഗം വരെ കയറാവുന്നവിധം ഇളം ചരിവുള്ളതുമായ ഒരു പർവ്വതം. നാച്യുറൽ സെലക്ഷൻ പർവ്വതശൃംഗത്തിലേക്കു് എത്തുന്നതു് കുത്തനെയുള്ള വശത്തിലൂടെ ഒറ്റക്കുതിപ്പിനല്ല, മറുവശത്തുള്ള ചെറിയ ചരിവിലൂടെ സാഹചര്യത്തിനനുസരിച്ചു് കുറഞ്ഞതോ കൂടിയതോ ആയ വേഗതയിൽ ചുവടുചുവടായിട്ടാണു്. ദൈവത്തിന്റെ ‘ആറുദിവസസൃഷ്ടി’ ശീലിച്ചുപോയ സൃഷ്ടിവാദിക്കു് പർവ്വതമുകളിലെ സങ്കീർണ്ണതക്കു് ഒറ്റ വിശദീകരണമേയുള്ളു: ഒരു ഇന്റെലിജെന്റ്‌ ഡിസൈനർ! പടിപടിയായിപ്പോലും കയറാൻ കഴിയാത്ത ഇറെഡ്യൂസിബിൾ കോമ്പ്ലെക്സിറ്റി പ്രകൃതിയിൽ ഉണ്ടായിക്കൂടെന്നില്ല. പക്ഷേ, ഇതുവരെ അങ്ങനെയൊന്നു് കണ്ടെത്തപ്പെട്ടിട്ടില്ല. അങ്ങനെയൊരു സങ്കീർണ്ണത കണ്ടെത്തിയാൽ ആ നിമിഷം ഒരു തിയറി എന്ന നിലയിൽ എവൊല്യൂഷൻ തകർന്നുവീഴും. ഡാർവിൻ തന്നെ സൂചിപ്പിച്ചിട്ടുള്ള കാര്യമാണതു്. “അനുസ്യൂതമായ അനേകം ചെറിയ മാറ്റങ്ങളിലൂടെയല്ലാതെ രൂപമെടുത്ത ഒരു സങ്കീർണ്ണ അവയവം നിലനിൽക്കുന്നുണ്ടെന്നു് തെളിയിക്കാനായാൽ, എന്റെ തിയറി നിരുപാധികം അടിയറവു് പറയേണ്ടിവരും. പക്ഷേ, അതുപോലൊന്നു് ഞാൻ കാണുന്നില്ല”. ഡാർവിന്റെ കാലം മുതൽ ഇന്നുവരെ ആർക്കും അതുപോലൊരു സങ്കീർണ്ണത ചൂണ്ടിക്കാണിക്കാനായിട്ടില്ല. എവൊല്യൂഷനെ തറപറ്റിക്കുന്നതിനായി സൃഷ്ടിവാദികൾ ഇതുവരെ നിരത്തിയ ഒറ്റ ഉദാഹരണത്തിനു് പോലും ഈ കടമ്പ കടക്കാനായിട്ടില്ല. ഇനി, ലഘൂകരിക്കപ്പെടാനാവാത്ത ഒരു സങ്കീർണ്ണതയെ എന്നെങ്കിലുമൊരിക്കൽ പ്രകൃതിയിൽ കണ്ടെത്തിയാൽത്തന്നെ, അതു് ഒരു കാരണവശാലും സങ്കീർണ്ണതകളുടെ സങ്കീർണ്ണതയായ ഒരു ഇന്റെലിജെന്റ്‌ ഡിസൈനറുടെ തെളിവാവുകയില്ല. ചുരുക്കിപ്പറഞ്ഞാൽ, IC-യുടെ തെളിവു് ID-യുടെ തെളിവല്ല.
ഫോസിലുകളുടെ കാര്യത്തിലായാലും, മറ്റേതു് വിഷയത്തിലായാലും സൃഷ്ടിവാദികൾക്കു് വേണ്ടതു് വിടവുകളാണു്. ഒരു ലേഖനത്തിലോ, പ്രസംഗത്തിലോ, ആസ്വാദകരിൽ താത്പര്യം ജനിപ്പിക്കുന്നതിനുവേണ്ടി ഉപയോഗിക്കുന്ന വാക്യങ്ങൾ വരെ, മുൻ-പിൻഭാഗങ്ങളിൽ നിന്നും മുറിച്ചുമാറ്റി, അവ എവൊല്യൂഷനു് എതിരാണെന്നും, ‘ഇന്റെലിജെന്റ്‌ ഡിസൈനു്’ അനുകൂലമാണെന്നും വരുത്താൻ സൃഷ്ടിവാദികൾക്കു് ഒരു പ്രത്യേക കഴിവുതന്നെയുണ്ടു്. ശാസ്ത്രത്തിനു് ഇതുവരെ തൃപ്തികരമായ മറുപടി ലഭിക്കാത്തതും, പഠിച്ചുകൊണ്ടിരിക്കുന്നതുമായ വിഷയങ്ങളുടെ പേരുകൾ തപ്പിയെടുത്തു് അത്തരം വിടവുകളിൽ ദൈവത്തെ കുടിയിരുത്തുന്നതാണു് അവരുടെ പ്രധാന ഹോബി. പൂച്ച കുഞ്ഞുങ്ങളെ ഇല്ലം മാറ്റുന്നതുപോലെ, ശാസ്ത്രജ്ഞാനത്തിലെ അവശേഷിക്കുന്ന വിടവുകളിലേക്കു് മാറ്റിപ്പാർപ്പിച്ചുപാർപ്പിച്ചു് ഈ വിടവന്വേഷികൾ ദൈവത്തെ തലചായ്ക്കാനിടം ഇല്ലാത്ത അവസ്ഥയിൽ കൊണ്ടുചെന്നെത്തിച്ചു. ഫോസിലുകളിലെ ഒരു വിടവു് പുതുതായി കണ്ടെത്തിയ ഒരു ഫോസിൽകൊണ്ടു് നികത്തപ്പെട്ടാൽ, “ഇപ്പോൾ രണ്ടു് വിടവുകൾ നികത്താനുണ്ടു്” എന്നു് പറയുന്ന സൃഷ്ടിവാദികളുടെ തലയിൽ എത്ര വിടവുകളും തുളകളുമാണു് ഉള്ളതെന്നു് ആലോചിച്ചാൽ മതി. ഫോസിൽ ചരിത്രത്തിലെ ഒരു വിടവിൽ ഫോസിൽ ഇല്ല എന്നു് വന്നാൽ അതു്, സൃഷ്ടിവാദികളുടെ കാഴ്ചപ്പാടിൽ, എവൊല്യൂഷൻ സംഭവിച്ചിട്ടില്ല എന്നതിനും, സകല പ്രപഞ്ചസങ്കീർണ്ണതകളേയും സൃഷ്ടിച്ചവനായ ഒരു ദൈവം ഉണ്ടു് എന്നതിനും മതിയായ തെളിവാണു്. പക്ഷേ, ഇന്റെലിജെന്റ്‌ ഡിസൈനർ ആയ ഈ ദൈവം ഒപ്പിച്ചതായി ബൈബിളിലും ഖുർആനിലുമൊക്കെ വർണ്ണിച്ചിരിക്കുന്ന സംഭവങ്ങളെപ്പറ്റി ഒരക്ഷരം അവർ പറയുകയുമില്ല. അവിടെയും അവരുടെ ഈ ‘ഗ്യാപ്പ്‌ സ്നേഹം’ മുഖംമൂടിയില്ലാതെ പുറത്തുവരും. വേദഗ്രന്ഥങ്ങളിൽ എന്തെഴുതിയിരിക്കുന്നു എന്നതല്ല, സൃഷ്ടിവാദികളുടെ നിലനിൽപിനു് അനുകൂലമായി എന്തെഴുതിയിരിക്കുന്നു എന്നതാണു് അവർക്കു് പ്രധാനം. അവയിലെ ഇരുണ്ട വശങ്ങൾ ആരെങ്കിലും ചൂണ്ടിക്കാണിക്കുകയോ, ചോദ്യം ചെയ്യുകയോ ചെയ്താൽ, ഉരുണ്ടുനേർച്ച നടത്തുകയാണോ എന്നു് തോന്നുന്ന വിധത്തിൽ അവർ തകൃതിയായി ഉരുണ്ടുമറിഞ്ഞുകൊണ്ടിരിക്കും.
ഡോക്കിൻസിന്റെ വാക്കുകൾ കടമെടുത്താൽ, “അജ്ഞേയവാദികൾ അജ്ഞേയതയെ നിലനിർത്താൻ ആഗ്രഹിക്കുന്നതിനാൽ അതിൽ ആഹ്ലാദിക്കുന്നു, ശാസ്ത്രജ്ഞരും അജ്ഞേയതയിൽ ആഹ്ലാദിക്കുന്നു, പക്ഷേ, അവർ ആഹ്ലാദിക്കുന്നതു് മറ്റൊരു കാരണത്തിന്റെ പേരിലാണു്: അജ്ഞേയത അവർക്കു് ചെയ്തുതീർക്കാനായി ചില ജോലികൾ നൽകുന്നു”. കൈവരിച്ച നേട്ടങ്ങൾ ശാസ്ത്രജ്ഞർക്കു് നൽകുന്നതു് സാധാരണഗതിയിൽ വിരസതയാണു്, അവരെ മുന്നോട്ടു് നയിക്കുന്ന ശക്തി കുടികൊള്ളുന്നതു് അജ്ഞതയിലാണു്. അറിയാത്തതു് അറിയില്ലെന്നു് അംഗീകരിച്ചുകൊണ്ടു് അതിനെ അറിയാൻ ശ്രമിക്കുന്നവനാണു് ശാസ്ത്രജ്ഞൻ. എല്ലാം അറിയാവുന്നവനായ ദൈവത്തെപ്പോലും അറിയാം എന്നു് ഭാവിക്കുന്നവനാണു് ദൈവവിശ്വാസി. മനുഷ്യരെ അറിവിന്റെ വൃക്ഷത്തിന്റെ ഫലം ഭക്ഷിക്കാൻ അനുവദിക്കാതെ, അവരെ എന്നാളും അജ്ഞതയിൽ തളച്ചിടുന്നതിനായി, “നിങ്ങൾ അജ്ഞതയിൽ സംതൃപ്തരായിരിക്കുക എന്നു് ദൈവം കൽപിക്കുന്നു” എന്നു് പഠിപ്പിക്കുന്നതാണു് മതങ്ങൾ മനുഷ്യരോടു് ചെയ്യുന്ന ഏറ്റവും പ്രധാനപ്പെട്ട തെറ്റുകളിലൊന്നു്.
Posted by c.k.babu on ഫെബ്രുവരി 24, 2011 in മതം
മുദ്രകള്‍: ഡോക്കിന്‍സ്, ദൈവം, മതം, ലേഖനം
K. S. P. (കമ്മ്യൂണിസവും സ്വല്പം പിള്ളേരും)
“അധികമായി സത്യം ചെയ്യരുതു്‌” – ഖുര്‍ആന്‍
സോഷ്യല്‍ മീഡിയകളിലെ ഇബോള വൈറസുകള്‍
Enter your email address to subscribe to this blog and receive notifications of new posts by email.
Join 923 other followers
2. മനുഷ്യര്‍, മതങ്ങള്‍, ദൈവങ്ങള്‍
Error: Twitter did not respond. Please wait a few minutes and refresh this page.
വിഭാഗങ്ങള്‍ വിഭാഗം തെരഞ്ഞെടുക്കൂ അഭയ കൊലക്കേസ്  (1) ആധുനികസാഹിത്യം  (1) ആഫ്രിക്ക  (1) കഥ  (5) കവിത  (9) ചര്‍ച്ച  (3) ചിത്രങ്ങള്‍  (22) ചിത്രങ്ങൾ  (2) ജ്യോതിഷം  (2) നര്‍മ്മം  (14) പലവക  (71) പ്രതികരണം  (5) പ്രപഞ്ചോത്ഭവം  (2) ഫിലോസഫി  (37) ബുക്സ്  (1) ബൈബിള്‍  (21) മതം  (88) യേശു  (10) രാഷ്ട്രീയം  (6) ലേഖനം  (80) ശാസ്ത്രം  (14) സൃഷ്ടിവാദം  (1) സ്വവർഗ്ഗാനുരാഗം  (1) Uncategorized  (5)
ലേബലുകൾ വിഭാഗം തെരഞ്ഞെടുക്കൂ അഭയ കൊലക്കേസ്  (1) ആധുനികസാഹിത്യം  (1) ആഫ്രിക്ക  (1) കഥ  (5) കവിത  (9) ചര്‍ച്ച  (3) ചിത്രങ്ങള്‍  (22) ചിത്രങ്ങൾ  (2) ജ്യോതിഷം  (2) നര്‍മ്മം  (14) പലവക  (71) പ്രതികരണം  (5) പ്രപഞ്ചോത്ഭവം  (2) ഫിലോസഫി  (37) ബുക്സ്  (1) ബൈബിള്‍  (21) മതം  (88) യേശു  (10) രാഷ്ട്രീയം  (6) ലേഖനം  (80) ശാസ്ത്രം  (14) സൃഷ്ടിവാദം  (1) സ്വവർഗ്ഗാനുരാഗം  (1) Uncategorized  (5)
1. ഇടവപ്പാതിയിലെ തിരുവോണം 2. രസകരമാകാവുന്ന ചില ചിന്തകൾ 3. ഭാരതീയനും വർഗ്ഗവിവേചനവും 4. ദൈവത്തിനു് പുണ്യാഹം തളിക്കുന്നവർ 5. അക്വീനാസിന്റെ അഞ്ചു് അന്തഃകരണങ്ങൾ 6. നാറാണത്തു് ഭ്രാന്തൻ 7. ഉപാസന 8. ഒരു ചുണ്ടെലിക്കഥ 9. സ്ഥിതിസമത്വം - ഒരു മൃഗദാഹം 10. ഒരു ഈച്ചയുടെ മരണം 11. ഭാഷയും അറിവും 12. മുടിയമന്ത്രങ്ങൾ 13. ഒട്ടകത്തിനെ വെള്ളം കുടിപ്പിക്കാൻ 14. നഷ്ടസ്വർഗ്ഗം 15. നമുക്കു് വേണ്ടതു് വിശുദ്ധന്മാർ മാത്രം! 16. ദൈവങ്ങൾ, അർദ്ധദൈവങ്ങൾ - (1) 17. സ്വാതന്ത്ര്യഷഷ്ടിപൂർത്തി 18. ദൈവങ്ങൾ, അർദ്ധദൈവങ്ങൾ - (2) 19. ദൈവങ്ങൾ, അർദ്ധദൈവങ്ങൾ - (3) 20. ഒരു കൊച്ചുകഥ 21. ഒരു അമ്മയുടെ ഓർമ്മയ്ക്കു് 22. ദൈവങ്ങൾ, അർദ്ധദൈവങ്ങൾ - (4) 23. കുരുവിളയെ വിശുദ്ധനാക്കണം 24. ദൈവങ്ങൾ, അർദ്ധദൈവങ്ങൾ - (5) 25. ദൈവങ്ങൾ, അർദ്ധദൈവങ്ങൾ - (6) 26. ദൈവങ്ങൾ, അർദ്ധദൈവങ്ങൾ - (7) 27. ദൈവങ്ങൾ, അർദ്ധദൈവങ്ങൾ - (8) 28. സേതുസമുദ്രം - ഒരു വീക്ഷണം 29. ദൈവങ്ങൾ, അർദ്ധദൈവങ്ങൾ - (9) 30. ദൈവങ്ങളുടെ ഉത്ഭവം 31. ദൈവങ്ങൾ, അർദ്ധദൈവങ്ങൾ - (10) 32. കേഴുക കേരളമേ... 33. പ്രപഞ്ചസൃഷ്ടിയിലെ ചില ചോദ്യചിഹ്നങ്ങൾ 34. ദൈവങ്ങൾ, അർദ്ധദൈവങ്ങൾ - (11) 35. കഴുതയെ ചുമന്നവരുടെ കഥ 36. ഒരു മാസം അവധി 37. ലോകാവസാനത്തിലെ കുഴലൂത്തു് 38. മരണത്തിന്റെ മടിയിൽ 39. മൂട്ടപ്പടയുടെ കടി 40. യേശു മരിച്ചിരുന്നില്ല!? 41. ബ്ലോഗനിസം - ഒരു അത്യാസന്നകവിത 42. വെറുതെ.. ഒരു കവിതപോലെ... 43. യൂറോപ്യൻ ചിന്താസരണികളും ഭാരതവും - (1) 44. യൂറോപ്യൻ ചിന്താസരണികളും ഭാരതവും - (2) 45. യൂറോപ്യൻ ചിന്താസരണികളും ഭാരതവും - (3) 46. ഞരമ്പുരോഗിയായ കുതിര 47. വിശുദ്ധപിതാക്കളേ ഇതിലേ.. ഇതിലേ... 48. മോശെ ഒരു യഹൂദനായിരുന്നില്ല!? 49. വേശ്യയും വിശ്വാസിയും 50. ഏകദൈവവിശ്വാസവും പരിച്ഛേദനയും 51. മതഭ്രാന്തിന്റെ കഫസ്ഖലനം! 52. കാളൻ നെല്ലാവുന്നതെങ്ങനെ? 53. ആത്മാവും ജീവിതവും 54. ക്രിസ്തുമസ്സും ക്രിസ്തുവർഷവും 55. അഴിമതിയെ ഭരിക്കുന്ന അഴിമതിക്കാർ 56. കുഞ്ഞാടിന്റെ ആസനത്തിലെ കൃമിയെപ്പറ്റി 57. യേശുവും ക്ലിയോപാട്രയും 58. മതവിശ്വാസവും വിജ്ഞാനവിരോധവും 59. അണുബാധയും ആരോഗ്യപരിപാലനവും 60. സദാചാരത്തിനു് മതവിശ്വാസം വേണോ? 61. ദൈവവിശ്വാസവും സ്വതന്ത്ര ഇച്ഛാശക്തിയും 62. ഒറ്റമൂലി ഇരട്ടമൂലി ഇത്യാദി... 63. വിശുദ്ധപൗലോസിന്റെ സ്ത്രീവിരോധം 64. താരാപഥത്തിനു് ഒരു മറുപടി 65. സൂരജിനു് ഒരു മറുപടി 66. ഗുസ്തിക്കാരനായ യഹോവ 67. ആദാമിന്റെ അയൽനാട്ടുകാർ 68. സ്നേഹദിനാശംസകൾ 69. കണ-പ്രതികണ-നശീകരണം 70. ജ്യോതിഷം ഒരു ശാസ്ത്രമോ? 71. മലയിൽനിന്നു് ചാട്ടം 72. ആധുനിക കലണ്ടർ വന്ന വഴി 73. എനിക്കെന്നെ കഷണിക്കണം 74. ഭൂമിപുത്രിയുടെ ലേഖനം 75. ലെനിന്റെ തലയിലും കാഷ്ഠമോ? 76. വഴിപോക്കനൊരു തലയും കിളിയും 77. വൈദ്യന്മാർ 'കൈകഴുകാൻ' തുടങ്ങിയതിനെപ്പറ്റി 78. വിലപേശുന്ന യഹോവ 79. 'സംരക്ഷകരായ' പുരുഷലോകം എവിടെ? 80. ഗോവസൂരിപ്രയോഗത്തിന്റെ ഉത്ഭവം 81. സോദോം-ഗോമോറയും ലോത്തിന്റെ അഗമ്യഗമനവും 82. ഒരു ബാംഗ്ലൂര്‍കാരി 83. പതിനാലുവട്ടം പേപ്പട്ടി കടിച്ച കുട്ടി 84. യൂദാസിന്റെ സുവിശേഷം - യേശുചരിതം തിരുത്തി എഴുതണമോ? 85. യൂദാസിന്റെ സുവിശേഷം - തുടർച്ച 86. സർവ്വശക്തനായ ദൈവത്തെപ്പറ്റി 87. വിശുദ്ധസത്യങ്ങളിലെ വൈരുദ്ധ്യങ്ങൾ 88. ക്ഷയരോഗവും നാലു് ശാസ്ത്രജ്ഞന്മാരും 89. ചിതയിലെരിഞ്ഞ സുവിശേഷങ്ങൾ 90. ഇതു് നരഹത്യയൊ നരബലിയോ? 91. വീക്ഷണ(ത്രി)കോണം 92. പ്രപഞ്ചോത്ഭവം ഫിസിക്സിന്റെ ദൃഷ്ടിയിൽ 93. ദൈവമല്ലാത്ത എനർജ്ജികളെപ്പറ്റി 94. ബില്ലറി ക്ലിന്റൺ (Billary Clinton) 95. മഹാപ്രളയവും മരണപ്പെട്ടകവും - 1 96. പെട്ടകവും മറ്റു് ചില ഒട്ടകങ്ങളും 97. ഒരു പട്ടിച്ചിക്കും വേണ്ട!! or On Being a Dog 98. മദ്യപാനിയായിത്തീരുന്ന പരിശുദ്ധ നോഹ 99. ഉടുമ്പു് മുതൽ സ്വാമിമാർ വരെ 100. ഗരുഡനയനം (Eagle Eye) 101. ദൈവത്തെ തലയിലൊതുക്കിയിട്ടേ അടങ്ങൂ! 102. ഗർഭസ്ഥശിശു സംസാരിക്കുന്നു 103. കാര്യകാരണബന്ധവും ആദ്യകാരണവും 104. പാമ്പു് പൊരിച്ചതുണ്ടു്... (ചിത്രങ്ങൾ) 105. ഈ ജീവൻ എന്നാൽ എന്നതാ സാധനം? 106. മൃതശരീരം വജ്രമോതിരമാക്കി ധരിക്കാം 107. പുസ്തകം കത്തിക്കാനല്ല, വായിക്കാനാണു്! 108. Franz Kafka - അക്ഷരങ്ങളായ അന്യഥാത്വം 109. ബിഗ്‌-ബാംഗും ബാക്ക്‌ ഗ്രൗണ്ട്‌ റേഡിയേഷനും 110. ബിഗ്‌-ബാംഗ്‌ - ചില അടിസ്ഥാന ശാസ്ത്രീയതകൾ 111. Big-Bang - സ്ഫോടനം സംഭവിച്ച കോസ്മിക്‌ സൂപ്പ്‌ 112. ചില 'അതിഫയങ്കര' ചോദ്യങ്ങളെപ്പറ്റി 113. സ്വാതന്ത്ര്യം (Free Like a Bird?) 114. ഠിം! നീ കോടീശ്വരനായി!! 115. മനുഷ്യൻ എന്ന ജീവി 116. മതം മനുഷ്യനു് വേണം/വേണ്ട - ഒരു കമന്റ്‌ 117. അന്വേഷണവും തിരിച്ചടികളും 118. സ്ഥലവും കാലവും 'ക്വാണ്ടംതരി'കളോ? 119. സ്ത്രീകളെപ്പറ്റി ഫ്രീഡ്രിഹ്‌ നീറ്റ്‌സ്‌ഷെ 120. ഐൻസ്റ്റൈനു് പിഴച്ചിടം 121. ഐൻസ്റ്റൈനും ബോറും തമ്മിലെ മത്സരം 122. അകലമറിയാത്ത 'അത്മബന്ധം' 123. മനുഷ്യൻ - തന്നോടൊപ്പം തനിയെ 124. മതഭീകരതയും സൗദി-അറേബ്യയും അമേരിക്കയും 125. ഖുമൈനി, സദാം, ബിൻ ലാദൻ ആൻഡ്‌ കൊ 126. ഭൂമി ഉരുണ്ടതല്ല 127. ഭൂമിയുടെ പരിണാമം 128. അന്തരീക്ഷപരിണാമം 129. ജീവന്റെ ഉത്ഭവത്തെപ്പറ്റി 130. സുഹൃത്തുക്കളെപ്പറ്റി - ഫ്രീഡ്രിഹ്‌ നീറ്റ്‌സ്‌ഷെ 131. ജീവൻ എന്ന സങ്കീർണ്ണത 132. കൈമാറ്റിവയ്ക്കൽ ശസ്ത്രക്രിയ 133. ശവംതീനിപക്ഷികൾ (Natural Waste Disposal) 134. നുണ, ജ്ഞാനം, സന്യാസം... 135. ബിൻ ലാദനും അൽഖാഇദയും 136. നമുക്കു് ശ്രദ്ധാലുക്കളാവാം 137. പള്ളി - ദൈവത്തിന്റെ ശവക്കല്ലറ 138. തിരിച്ചറിവിന്റെ ഉത്ഭവം 139. മനുഷ്യാവകാശം? 140. കന്യാചർമ്മപരിശോധന 141. മഞ്ഞുപെയ്യുംകാലം 142. മതങ്ങൾ സ്ഥാപിക്കപ്പെടുന്നതു് 143. നവവത്സരാശംസകൾ 144. മമ്മൂട്ടിയുടെ ബ്ലോഗും എന്റെ പുതുവർഷവും 145. കാഴ്ചയിലെ മിഥ്യാബോധം 146. യേശുവും കുടുംബവും അമേരിക്കയിലുണ്ടു്! 147. ലോജിക്കിന്റെ ഉത്ഭവം 148. പ്രകൃതിഭംഗി 149. പ്രാർത്ഥനയുടെ വില 150. അൽപം സ്വന്തം കാര്യം 151. നക്ഷത്രങ്ങൾക്കുമുപരി 152. മരണത്തെപ്പറ്റിയുള്ള ചിന്ത 153. ധാർമ്മികതയും ഫിസിക്സും 154. സാമൂഹ്യവാസന - (Herd Instinct) 155. കാര്യകാരണബന്ധം (Cause And Effect) 156. പാപത്തിന്റെ ഉറവിടം 157. ധാർമ്മികതയും മറ്റും 158. ബഹുദൈവവിശ്വാസത്തിന്റെ പ്രയോജനം 159. സത്യം സത്യമായി നുണ 160. വിശ്വാസിയുടെ പോക്കറ്റിലെ ദൈവം 161. മറുപടിയില്ല എന്നുവേണ്ട 162. യേശുവിന്റെ ബാല്യകാലകഥകൾ 163. പുരപ്പുറത്തുനിന്നു് ചാടുന്ന യേശുക്കുട്ടൻ 164. യേശുക്കുഞ്ഞിന്റെ വിഷചികിത്സ 165. ദൈവവചനം = മനുഷ്യവചനം 166. പുരോഹിതന്റെ ശാസ്ത്രഭയം 167. ഉണ്ണിയേശു ഈജിപ്റ്റിൽ 168. യേശു ഒരേയൊരു ക്രിസ്ത്യാനി 169. മനുവിന്റെ നിയമങ്ങളും ക്രിസ്തീയതയും 170. യേശുവിന്റെ നരകയാത്ര - (1) 171. പൗലോസിന്റെ ക്രിസ്തുമതം 172. യേശുവിന്റെ നരകയാത്ര - (2) 173. സ്വവർഗ്ഗാനുരാഗം 174. വിശ്വാസികളും ചർച്ചയും 175. മയ്യത്തായ ഡാർവിനിസം 176. ദൈവം എന്ന കരുണാനിധി 177. ഡാർവിൻ - മനുഷ്യനും ശാസ്ത്രജ്ഞനും 178. മനുഷ്യശരീരത്തിനു് ഒരു സ്പെയർ പാർട്ട്‌സ്‌ സ്റ്റോർ 179. ആഹാരം, ഡാർവിൻ, ലാമാർക്ക്‌ 180. കൃത്രിമബുദ്ധിയും തലച്ചോറും 181. ഉത്തരാധുനികം 'ദക്ഷിണാധുനികം' 182. നിറമല്ലാത്ത നിറങ്ങൾ, സ്വരമല്ലാത്ത സ്വരങ്ങൾ 183. ആദിസ്ഫോടനത്തിനും മുൻപു് 184. 196-ാ‍മത്തെ പോസ്റ്റ്‌ 185. 3009-ലും ലോകമോ? 186. താലിബാനും സ്ത്രീകളും 187. ചർച്ചയാണു് താരം 188. മനോരമ വീണ്ടും തകർക്കുന്നു 189. നക്ഷത്രഫലവും സത്യവും 190. പുതിയ ദൈവം പുതിയ മതം 191. ബഹുമാനം താടാ! 192. ബർണബാസിന്റെ സുവിശേഷം - നുണയും സത്യവും - (1) 193. ബർണബാസിന്റെ സുവിശേഷം - അദ്ധ്യായം 39 194. ബർണബാസിന്റെ സുവിശേഷം - നുണയും സത്യവും - (2) 195. ബർണബാസിന്റെ സുവിശേഷം - നുണയും സത്യവും - (3) 196. ബർണബാസിന്റെ സുവിശേഷം - നുണയും സത്യവും - (4) 197. ബുദ്ധിയോ യുക്തിയോ വേണ്ട, വിശ്വാസമേ വേണ്ടൂ! 198. നീ വ്യാഖ്യാനിക്കരുതു്! 199. ധൂര്‍ത്തനായ ദൈവം 200. വളര്‍ത്തലിലെ ബലപ്രയോഗം 201. ഏത് മതം? 202. അന്ധര്‍ വര്‍ണ്ണങ്ങളെ വര്‍ണ്ണിക്കുമ്പോള്‍ 203. ഒരു നല്ല ബ്രാഹ്മണന്റെ കഥ 204. ഇന്‍ഡ്യന്‍ അഡ്വെഞ്ചര്‍ 205. അട്ടയെ മെത്തയില്‍ കിടത്തിയാല്‍ ... 206. എന്തിന് വെറുതെ വിദ്യാഭ്യാസം? - (1) 207. എന്തിന് വെറുതെ വിദ്യാഭ്യാസം? - (2) 208. ഒറ്റക്കണ്ണനായ ചുമട്ടുതൊഴിലാളി 209. വ്യഭിചാരവും വിശുദ്ധമാവാം 210. യുക്തിക്കു് മംഗളാശംസകള്‍ (ഒന്നാം ഭാഗം) 211. യുക്തിക്കു് മംഗളാശംസകള്‍ (രണ്ടാം ഭാഗം) 212. ചെസ്റ്റര്‍ഫീല്‍ഡ് പ്രഭുവിന്റെ ചെവിയും പാതിരി ഗോഡ്മാനും (ഒന്നാം ഭാഗം) 213. ചെസ്റ്റര്‍ഫീല്‍ഡ് പ്രഭുവിന്റെ ചെവിയും പാതിരി ഗോഡ്മാനും (രണ്ടാം ഭാഗം) 214. ഒരു ജനല്‍ക്കാഴ്ച 215. ഒരു ട്രാജിക് ഹീറോയുടെ അന്ത്യം 216. ദൈവം എന്ന മിഥ്യാഭ്രമം 217. സ്വന്തം ദൈവത്തെ വ്യാഖ്യാനിച്ചു് കൊല്ലുന്നവര്‍ 218. ഐന്‍സ്റ്റൈന്‍റെ ദൈവം 219. ദൈവാസ്തിത്വത്തിന്‍റെ തെളിവുകള്‍ 220. മൂര്‍ത്തദൈവം, അമൂര്‍ത്തദൈവം 221. പ്രപഞ്ചസൃഷ്ടി എന്തെളുപ്പം! 222. പ്രകൃത്യതീതനായ ദൈവം 223. നാസ്തികനായ ദൈവം? 224. സൃഷ്ടിവാദശാസ്ത്രം 225. മതവും എവൊല്യൂഷനും 226. എവൊല്യൂഷനും സൃഷ്ടിവാദികളും 227. ക്രിയേഷനിസം 228. ഇതാണ് സാക്ഷാല്‍ പ്രപഞ്ചസൃഷ്ടി 229. എന്തിനാ അമ്മാവാ എന്നെ തല്ലുന്നേ? 230. ഡിസൈനര്‍ ദൈവം 231. ഓം മണിപദ്മേ ഹൂം 232. പ്രപഞ്ചത്തിന്‍റെ ജിയോമെട്രി 233. നാളെയാണ് ലോകാവസാനം 234. സ്വയം രൂപമെടുക്കുന്ന പ്രപഞ്ചങ്ങള്‍ - (1) 235. സ്വയം രൂപമെടുക്കുന്ന പ്രപഞ്ചങ്ങള്‍ - (2) 236. പ്രപഞ്ചത്തിന്റെ സ്വയം രൂപമെടുക്കല്‍ - (3) 237. വെള്ളമടിക്കാത്ത ചന്ദ്രന്‍ 238. പറക്കും തളികകളും അന്യഗ്രഹജീവികളും 239. സ്ഥലകാലാതീതമായ നന്‍മതിന്‍മകള്‍ 240. ദൈവാത്മജമലയാളി പ്രബുദ്ധനാണ് 241. സ്ഥലകാലരൂപാന്തരീകരണം 242. ശാസ്ത്രസൂര്യൻ ഗീതയുടെ നിഴലിൽ - 1 243. ശാസ്ത്രം ഗീതയുടെ നിഴലിൽ - 2 244. ശാസ്ത്രവും ഗീതയും - 3 245. പ്രപഞ്ചശക്തി ഗീതയിൽ - 4 246. വിഡ്ഢിയാവുക, വിശ്വാസിയാവുക 247. ദൈവനാമത്തിൽ അരങ്ങേറുന്ന പൈശാചികത്വം 248. വിശ്വാസിയുടെ സമ്പൂർണ്ണജ്ഞാനം 249. സയന്‍സിലെ അന്ധവിശ്വാസം 250. കവലയിലെ കാവല്‍ക്കാര്‍ 251. വെളുത്ത വാമനനും ചുവന്ന രാക്ഷസനും 252. ഖുര്‍ആനിലെ ബ്ലാക്ക് ഹോള്‍ 253. ഖുര്‍ആന്‍ ശാസ്ത്രീയമെന്നു്‌ ശാസ്ത്രജ്ഞര്‍ !! 254. തൂണിലെയും തുരുമ്പിലെയും ദൈവം 255. ഹാപ്പി ഉയിര്‍ത്തെഴുന്നേല്പു്‌! 256. ഹിപ്നോസിസ് 257. യഹോവയെ അടുത്തറിയുമ്പോള്‍ 258. യേശുവിന്റെ ഉയിര്‍ത്തെഴുന്നേല്പും സുവിശേഷകരും 259. സാമൂഹ്യബോധവും മനഃശാസ്ത്രവും 260. പരിഹാസാതീതമായ വിശ്വാസം 261. സത്യനിഷേധികളേ, ഇതിലേ.. ഇതിലേ... 262. വരൂ, നമുക്കു്‌ ബൈബിളിലെ ദൈവത്തെ വരയ്ക്കാം 263. സ്വര്‍ഗ്ഗസ്ഥനായ പിതാവേ, നിന്റെ രാജ്യം വരേണമേ 264. പിന്നോട്ടൊഴുകാത്ത സമയനദി 265. ജീവാത്മാവിന്റെ വലിപ്പം 266. ആത്മസാക്ഷാത്‌കാരത്തിനു്‌ ഒരു കുറുക്കുവഴി 267. ഭഗവാന്റെ വിശ്വരൂപം 268. ഒന്നര സെന്റിമീറ്റര്‍ തൊലി 269. ജ്ഞാനവിജ്ഞാനപൊതുയോഗം 270. അല്ലാഹുവും യഹോവയും 271. കൊന്നാലും ചാകാത്ത വിശുദ്ധകന്യക തെക്ല 272. രാഹുല്‍ജി ഫോര്‍ പ്രൈംമിനിസ്റ്റര്‍ 273. പാപ്പയ്ക്കും തന്‍പള്ളി പൊന്‍പള്ളി 274. മാര്‍ക്സിയന്‍ ശ്രേഷ്ഠഭാഷ 275. അടിത്തറയില്ലാത്ത വീടുകളില്‍ വസിക്കുന്നവര്‍ 276. മാര്‍ക്സിസവും മനുഷ്യത്വവും 277. മാര്‍ക്സിസം – സ്വന്തനിയമങ്ങളുടെ ഇര 278. മാര്‍ക്സ്, എംഗല്‍സ്, ഹെലേന ഡേമൂത്ത് 279. സെക്റ്റുകള്‍ സെക്റ്റുകള്‍ വിശ്വവിപത്തിന്റെ നാരായവേരുകള്‍… 280. ഹേഗെലും ചില ‘ഐഡിയ’കളും 281. ബലിപെരുന്നാള്‍ 282. ബോധത്തിന്റെ ചൈതന്യം
Create a free website or blog at WordPress.com.
Entries (RSS) and അഭിപ്രായങ്ങള്‍ (ആര്‍എസ്‌എസ്)